LIITE 1

 1 (3)

# Tiivistelmä lastensuojelulaissa säädettyjen rajoituksien toimivallasta, muutoksenhakukelpoisuudesta ja kirjaamisesta

## Yhteenveto päätöstoimivallasta

Rajoitustoimet, joissa päätösvalta ainoastaan kunnan sosiaalihuollosta vastaavalla toimielimellä:

* erityisen huolenpidon aloittaminen tai jatkaminen

Rajoitustoimet, joissa päätösvalta kunnan sosiaalihuollosta vastaavalla toimielimellä ja joissa päätösvalta voidaan siirtää edelleen viranhaltijalle:

* pidempikestoinen yhteydenpidon rajoittaminen
* yhteydenpidon rajoittamisen jatkaminen
* pidempikestoinen liikkumisvapauden rajoittaminen
* lapsen olinpaikan ilmaisematta jättäminen
* lähetysten luovuttamatta jättäminen
* erityisen huolenpidon lopettaminen

Rajoitustoimet, joissa päätösvalta lastensuojelulaitoksen johtajalla:

* lyhytaikainen yhteydenpidon rajoittaminen

Rajoitustoimet, joissa päätösvalta lastensuojelulaitoksen johtajalla tai hänen määräämällään hoito- ja kasvatushenkilökuntaan kuuluvalla henkilöllä:

* aineiden ja esineiden haltuunotto
* omaisuuden ja lähetysten tarkastaminen
* lyhytaikainen liikkumisvapauden rajoittaminen
* eristäminen (asiasta tulee ilmoittaa sosiaalilautakunnalle)

Rajoitustoimet, joissa päätösvalta lastensuojelulaitoksen johtajalla tai hänen määräämällään hoito- ja kasvatushenkilökuntaan kuuluvalla henkilöllä tai muulla tehtävään soveltuvan ammatillisen tutkinnon omaavalla henkilöllä:

* henkilönkatsastus

## Yhteenveto muutoksenhakukelpoisuudesta

Rajoitustoimet, joista tehtävä muutoksenhakukelpoinen hallintopäätös:

* yhteydenpidon rajoittaminen ja olinpaikan ilmoittamatta jättäminen
* aineiden ja esineiden haltuunotto
* lähetyksen luovuttamatta jättäminen
* liikkumisvapauden rajoittaminen
* eristäminen
* erityinen huolenpito

Rajoitustoimet, joista tehtävä päätös, mutta joista ei ole muutoksenhakuoikeutta:

* omaisuuden ja lähetysten tarkastaminen
* henkilönkatsastus

Rajoitustoimet, joista ei tehdä nimenomaista päätöstä ja joista ei ole muutoksenhaku­oikeutta:

* henkilöntarkastus (rajoitustoimen voi tehdä laitoksen johtaja tai hänen määräämänsä hoito- ja kasvatushenkilökuntaan kuuluva henkilö toisen henkilön läsnä ollessa)
* kiinnipitäminen (rajoitustoimen voi tehdä laitoksen johtaja tai hänen määräämänsä hoito- ja kasvatushenkilökuntaan kuuluva henkilö; annettava kirjallinen selvitys laitoksen johtajalle, tai laitoksen johtajan turvautuessa toimenpiteeseen sosiaalilautakunnalle)
* aineiden ja esineiden haltuunotto, jossa omaisuus palautetaan välittömästi takaisin lapselle

## Yhteenveto kirjaamisesta

Rajoitustoimenpiteiden osalta asiakirjoihin on kirjattava:

* lapsen tunnistetiedot
* rajoitustoimenpiteen kuvaus
* toimenpiteen peruste
* toimenpiteen kesto
* toimenpiteestä päättäneen, sen käytännössä toteuttaneen ja siinä läsnä olleen henkilön nimi
* erityinen syy silloin, kun henkilöntarkastus tai omaisuuden ja lähetysten tarkastaminen suoritetaan ilman toisen henkilön läsnä oloa, taikka silloin, kun omaisuuden ja lähetysten tarkastaminen suoritetaan ilman lapsen läsnä oloa
* arvio toimenpiteiden vaikutuksista lapsen huoltosuunnitelmaan sekä hoito- ja kasvatussuunnitelmaan
* lapsen kuulemistapa
* lapsen mielipide

Yhteydenpidon rajoittamista koskevaan päätökseen on kirjattava erityisesti:

* rajoituksen syy
* henkilöt, joihin rajoitus kohdistuu
* millaista yhteydenpitoa rajoitus koskee
* missä laajuudessa rajoitus toteutetaan

Erityisen huolenpidon osalta asiakirjoihin on kirjattava erityisesti:

* kuvaus kaikista erityiseen huolenpitoon liittyvistä toimenpiteistä kuten lääkärintarkastuksista
* arvio edellä mainittujen toimenpiteiden vaikutuksesta lapseen ja hänen tilanteeseen sekä lapsen vastaisen sijaishuollon järjestämiseen erityisen huolenpidon aikana ja sen jälkeen
* arvio erityisen huolenpidon vaikutuksista lapsen huoltosuunnitelmaan sekä hoito- ja kasvatussuunnitelmaan.